 Markii uu kulankaasi soo dhamaaday ayaa waxa ugu horayn Warbaahinta uga warbixiyay Xarunta Maxkamada Sare Dhexdeeda Gudoomiyaha Xisbiga Mucaaridka ah ee UCID Eng Faysal Cali Waraabe oo ay labada Gudoomiye ee Kale wakiiisheen inuu u hadlo, waxa uu Faysal Cali Waraabe warbaahinta u sheegay in Kulankaasi ay Gudoomiyaha Maxkamada Sare la yeesheen ay kala hadleen inuu Ixtiraamo heshiiskii saddexda Xisbi Siyaasi ku wada galeen Xarunta Madaxtooyada Somaliland Dhexdeeda,waxaana hadaladiisii ka mid ahaa Waad ogtihiin oo Madaxwaynuhu wuxuu usoo gudbiyay in ay maxkamadu tafsiir kabixiso qodobadii la isku hayay, labadii goaan, kii guurtida iyo kii sadexda xisbi iyo xukuumadu ay wada saaxeexeen , markaa waxay maanta noogu yeedheen wada Tashi, waxaa Illaahay mahadiiya in aan Sadexdayada xisbiba isku raacnay goaankii aanu wada saxeexnay ee ahaa 2016ka inay doorashadu inoo dhacdo haddii Alle yidhaa. 